31988R4235
L 373/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 4235/88 НА СЪВЕТА
от 21 декември 1988 година
за изменение на Регламент (ЕИО) № 918/83 относно установяване на режима на Общността за освобождаване от митни сборове
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално член 28 от него,
като взе предвид предложението на Комисията,
като има предвид, че международното сътрудничество в областта на научното изследване се развива бързо; като има предвид, че такива контакти, които са от значителна важност за света както сега, така и в бъдеще, следва да се насърчават;
като има предвид, че една форма на научно сътрудничество приема изследователските институции, разположени в държавите-членки, да разположат техните инсталации, често резултат от значителни инвестиции, на разположение на изследователите от други страни, включително трети страни; като има предвид, че това им дава възможност да провеждат съвместни изследователски програми в контекста на споразуменията за сътрудничество, сключени между изследователски институции в различните страни; като има предвид, че за да завършат своята работа успешно, изследователите се нуждаят от известна екипировка, която те внасят за дълготрайна употреба в изследователските институции в Общността;
като има предвид, че благодарение на продължителността на периодите, за които се ползва оборудването, такъв внос не кандидатстват за временен внос в Общността по реда, определен от Регламент (ЕИО) № 3599/82 (1), последно изменен с Регламент (ЕИО) № 1620/85 (2);
като има предвид, че въпросното изследване е с нетърговска цел; като има предвид, че внесеното оборудване не е предназначено да подобри инсталациите на институциите в Общността, което служи за рамка за гореупоменатите споразумения за сътрудничество; като има предвид, че внесеното оборудване остава собственост на физическо или юридическо лице, установено в трета страна; като има предвид, че такива ситуации са изключение и не са обхванати от членове от 52 до 59 от Регламент (ЕИО) № 918/83 (3), последно изменен с Регламент (ЕИО) № 1315/88 (4); като има предвид, че специални мерки следва да се въведат за въвеждане на освобождаване от вносни мита,
ПРИЕ НАСТОЯЩИЯ РЕГЛАМЕНТ:
Член 1
Следните членове се включват в Регламент (ЕИО) № 918/83:
„Член 59 а
1. Оборудване, внесено с нетърговски цели от или за сметка на научноизследователска институция или организация, разположена извън общността, се освобождава от вносни митни сборове.
2. Освобождаване се предоставя при условие че оборудването:
а)
е предназначено за използване или, със съгласието на членките или представители на институциите и организациите, предмет на параграф 1 в контекста и в границите на споразуменията за научно сътрудничество, целта на което е да се провеждат международни научноизследователски програми в научноизследователски институции, разположени в Общността и одобрени за тази цел от компетентните органи на държавите-членки;
б)
остава собственост на юридическо или физическо лице, установено извън Общността по време на неговия престой на митническата територия на Общността.
3. Съгласно смисъла на настоящия регламент:
-
за оборудване се смятат инструменти, апарати, машини и техните аксесоари, включително резервни части и инструменти, специално проектирани за тяхното използване, проверка, калибриране или ремонт, използвани за целите на научното изследване,
-
оборудване, предназначено за ползване за целите на научното изследване без търсене на материални изгоди, се смята за „внесено за нетърговски цели“.
Член 59б
1. Оборудване, посочено в член 59а, на което е дадено разрешение за свободен внос в съответствие с условията, предвидени във въпросния член, не може да бъде давано на заем, наемано или прехвърляно дали за разглеждане или безплатно, без предварително уведомяване на компетентните органи.
2. Ако оборудването ще бъде давано на заем, наемано или прехвърляно на институция или организация, упълномощена да печели от освобождаването съгласно член 59а, освобождаването продължава да бъде предоставяно при условие че институцията или организацията използва оборудването за цели, които потвърждават правото на такова освобождаване.
В други случаи и без да се накърнява прилагането на членове 52 и 53, заемане, наемане или прехвърляне ще се подлага на предварително плащане на вносни мита в размер, прилаган на датата на заемане, наемане или прехвърляне, на базата на вида на оборудването и митническата стойност, установено или прието на тази дата от компетентните органи.
3. Институции или организации, посочени в член 59а, параграф 1, които не изпълняват повече условията за кандидатстване за освобождаване или които предлагат да ползват оборудването с дадено разрешение за цели, различни от тези, предвидени в този член, информират компетентните органи.
4. Оборудване, използвано от институции или организации, които не успяват да изпълнят условията, даващи право на освобождаване, ще бъде подложено на съответните вносни мита до размера, прилаган на датата, на която тези условия не се изпълняват, на базата на вида на артикула и митническата стойност, определена или приета на тази дата от компетентните органи.
Без да се накърняват членове 52 и 53, оборудването, използвано от институциите или организациите, ползващи се от освобождаването за цели, различни от тези, предвидени в член 59а, ще бъде подложено на полагащите се вносни мита, изчислени за прилагане на датата, на която то е подложено на друго използване, на базата на вида на оборудването и митническата стойност, определена или приета на тази дата от компетентните органи.“
Член 2
Настоящият регламент влиза в сила на 1 януари 1989 г.
Той се прилага от 1 юли 1989 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 21 декември 1988 година.